08.jaanuarist kuni 15.veebruarini 2020 toimus geoinfosüsteemis EVALD Põhja-Pärnumaa valla lehel elektrooniline ideekorje saamaks koostatavasse üldplaneeringusse sisendit elanikelt. Ideekorjesse said kõik soovijad anda mõtteid, kuidas piirkonna elu-olu paremaks muuta. Kokku laekus ideekorjesse kaardirakenduse kaudu 172 ja e-kirjadega 20 erinevat ettepanekut ja tähelepanekut.

[**Ideekorjes**](https://tvv.maps.arcgis.com/apps/webappviewer/index.html?id=80bdd9948bc4464a8870674232b5e652)olid üldiselt ettepanekute tegijafd ennast ka identifitseerinud. Seetõttu on ka võimalik enamusel juhtudest tuvastada, kas sarnase idee esitajaid oli mitu erinevat isikut või sisestas üks isik korduvalt oma ettepanekut.

**Ettepanekud seoses liikluse ja ühistranspordiga**

Ettepanekuid oli 76, millest enamik ei olnud üldplaneeringuga lahendatavad ülesanded nagu teede seisukord, lamavate politseinike paigaldamine, ülekäiguradade rajamine või tänavavalgustuse planeerimine. Need on jooksvad eelarvelised tegevused ja remondid. Arvestatavad ettepanekud olid seotud olemasolevate kergliiklusteede olukorra parendamisega ja uute kergliiklusteede rajamisega, ettepanekud parklate rajamiseks,. Uusi kergliiklusteid sooviti Vändra alevis kitsastele tänavatele ja korterelamute juurde, suuremate asulate vahele (Pärnu-Jaagupi kant ja Vahenurme, Vändra ja Pärnjõe vahele, Kergu ja Kaisma ühendamiseks, Tootsi raudteejaamani, Kaansoo-Suurejõe).

Üks ettepanek tehti Vändra alevis eelmise üldplaneeringuga kavandatud tänava mitteplaneerimiseks uues üldplaneeringus. Lisaks tehti kaks ettepanekut teelõikudel keelata turbaveokite liiklemine (Kondi tee) ja suunata karjääri tenindavad veokid mujale ning erateede valla teeks arvamise kohta.

Soov oli ka kitsarööpmelise raudtee osaline renoveerimine, mis ühendaks turbamuuseumi ja turbavälju – muuseumirongina.

Tervise- ja matkaradadega seoses tehti ettepanek kaisma järve ümbruse matkaraja pikendamiseks ümber järve.

Oluliseks teemaks oli ettepanekute hulgas külaplatside, mänguväljakute ja spordiväljakute rajamine kohtadesse, kus neid veel ei ole või on ebapiisavad (nt Eametsa, Kilksamaale, Tammistesse jne).

Parklate soove on mitmel pool ja mitut liiki sõidukitele ( sõiduautod, kaugsõiduautod).

**Ettepanekud parkide ja rohealadega**

Ettepanekuid oli 22. Kõnnu külas endine mõisapark ja Kaisma lähimännik, mis on kohaliku kogukonna meelispuhkepaigad. Pärnu-Jaagupi kultuuri ja spordipargile soovitakse uut planeeringulahendust koos grillimise platsidega..

Pärnjõe külas soovitakse seada piirangud metsaalale (mitte lubada lageraiet Sireli tee äärde). Palju ettepanekuid oli parkide korrastamiseks ja neile uute planeeringute tegemiseks.

Tootsi tehti ettepanek discgolfi ala määramiseks, Pärnu-Jaagupisse katusega vabaõhulava planeerimiseks, väliujulad Tootsi ja Pärnu-Jaagupisse, lastemänguväljakute rajamine, suusa- ja jooksuradade rajamine.

**Üldplaneeringu täpsusastmesse mittejäävad teemad**

Küsiluse teemadena olid toodud ka

* Koht on tore, satun ikka sinna: 6

Kinnitust leidsid kohad, kus külastatavus on suur nagu Tootsi ujumiskoht, Kultuuri-ja spordipark, Kaisma järve matkarada.

* Koht on ebameeldiv, väldin: 12

Ohlikud varemete või kasutamata hoonetega kohad

* Paik, mis vajaks muutmist: 56

Muutmist vajavate paikadena on välja toodud Tootsi tehnoküla ja Briketivabriku muuseumiks arendamist ning lauluväljaku ning discgolfi rajamist. Ettepanek uisuväljaku rajamiseks vana staadioni baasil Tootsis ning jooksu -ja suusarada. Tootsi alev ja selle ümbrus on suurepärane ala arendamiseks kuna rail Baltica kohalik rongipeatus on sinna ka kavandatud.

Kergu soovib saada lasteaed algkoolile kaasaaegset staadioni.

Pööravere mõisa viinavabriku varemete atraktiivsemaks muutmine.

**Üldplaneeringu täpsusastmesse mittejäävad teemad**

Esitatud 192st ettepanekust valdav enamus olid ettepanekud, mis on üldplaneeringu täpsusastet arvestades liiga detailsed, liiga üldised või teemad, mida ei saa lahendada üldplaneeringuga.

Näiteks toodi mitmel korral välja vajadust haljastuse heakorrastamiseks, sorteeritud jäätmete avalike kogumisvahendite paigaldamiseks, mängu- ja spordiväljakute ning puhkealade heakorrastamiseks või laiendamiseks, pargipinkide paigaldamiseks, teeremondi teostamiseks ja tänavavalgustuse rajamiseks, liikluskorraldusvahendite sh püsivate kiirustõkete paigaldamiseks, erinevate infotahvlite paigaldamiseks ning lisaks tehti ettepanekuid amortiseerunud erahoonete lammutamiseks.

Samuti oli ettepanekuid ühistranspordi korraldamiseks.

Kui selliste küsimuste lahendamine on omavalitsuse võimuses, siis toimub see igapäevase töö käigus arvestades arengukavaga seatud prioriteete ning eelarvelisi vahendeid. Kõik ettepanekud on edastatud vastava valdkonna spetsialistidele, kes analüüsivad neid ja tegelevad nendega edasi vastavalt valdkonna eesmärkidele ja võimalustele.

Ideekorje ettepanekutega saab tutvuda siin

[https://service.eomap.ee/põhjapärnumaavald/#/kodanik/yritus/uldplaneeringu-ideekorje/](https://service.eomap.ee/p%C3%B5hjap%C3%A4rnumaavald/#/kodanik/yritus/uldplaneeringu-ideekorje/)